# ESTATUTS

# Del Col·legi de Professionals de la Ciència Política i de la Sociologia de Catalunya

## TÍTOL I Disposicions bàsiques

### Article 3 Exercici de les professions titulades ~~en ciències socials~~

### Article 5 Funcions del Col·legi

z) Agrupar ~~els científics socials~~ les persones amb les titulacions corresponents a aquest col·legi i promoure el seu coneixement mutu.

### Article 6 ~~Acció exterior.~~ Relacions externes

1. ~~El Col·legi ha de relacionar-se amb corporacions i associacions en l’àmbit de les ciències socials existents fora de Catalunya. Aquestes relacions s’han de regir pels principis de col·laboració i cooperació voluntaris i es poden instrumentalitzar mitjançant acord o conveni.~~
2. ~~El Col·legi pot actuar fora del territori de Catalunya especialment on hagi un grup significatiu de persones col·legiades o en territoris on tinguin seu institucions parlamentàries amb representació catalana.~~

((NOU REDACTAT:))

1. Aquest col·legi professional és autònom respecte a les altres entitats de la mateixa professió de fora de llur àmbit territorial.
2. Les relacions del Colpis amb les entitats a què es refereix l'apartat 1 es regeixen pels principis de col·laboració i cooperació voluntàries i es formalitzen mitjançant un acord o un conveni, sens perjudici del dret d'accés, d'acció i de representació directa dels col·legis professionals i consells de col·legis professionals davant totes les institucions de l'Estat i de les funcions de representació general que puguin complir.

## TÍTOL II De la vinculació al Col·legi

### Article 8 Integrants de ple dret

1. El Col·legi està integrat per qui ho sol·liciti d’acord amb els procediments previstos i acompleixi algun dels requisits següents:
	* 1. Estar en possessió d’una titulació universitària oficial que habiliti per a l'exercici professional de la Ciència Política, la sociologia, la gestió de les administracions públiques i les relacions internacionals. Tenen aquesta consideració les titulacions en ciència política, sociologia, relacions internacionals, gestió i administració pública i seguretat ~~així com les titulacions homologades a aquestes. L’Assemblea ha de decidir quines altres titulacions permeten acomplir aquest criteri.~~

## TÍTOL V Dels òrgans del Col·legi

### Article 22 Funcionament de l’Assemblea

f) L’assistència a l’Assemblea podrà ser presencial o a distància sempre que s’asseguri per mitjans electrònics. A tal efecte, es considera mitjà electrònic el telèfon, el correu electrònic, l’audioconferència, la videconferència així com altres que puguin ser considerades amb posterioritat un mitjà vàlid per la normativa d’òrgans col·legiats.

### Article 23 Adopció d'acords i procés de votació

1. A cada persona col·legiada li correspon un vot que ha d'emetre personalment, en representació o telemàticament.
2. Com a norma general, els acords es prenen per majoria simple dels vots emesos. En el cas de plantejar una reforma dels Estatuts cal majoria qualificada de dos terços dels vots vàlids emesos, excepte que la normativa vigent exigeixi una altra majoria.
3. Les votacions es fan normalment a mà alçada i cal que els votants s'identifiquin nominalment quan s'exigeixi majoria qualificada. El vot es pot emetre per videoconferència o per qualsevol dels altres mitjans electrònics previstos a l’article 22.
4. Quan la votació es refereixi a qüestions personals la votació és secreta. En aquests casos, la votació telemàtica ha de permetre acreditar la identitat i condició de col·legiat o col·legiada i la inalterabilitat del contingut del missatge. Els requisits i garanties de seguretat d'ús seran establerts en una normativa específica.
5. Els acords de l’Assemblea general són obligatoris per a totes les persones col·legiades, sense perjudici dels recursos procedents. ~~Tanmateix, si la Junta de Govern entengués que l'acord és contrari a les lleis o als Estatuts, en suspendrà transitòriament l’execució, demanarà un dictamen jurídic i, si fos negatiu, n’informaria a l'Assemblea general.~~

\*\*\*